42 



forvildet sig ind i Botanisk Have, blive jaget ud og forfulgt 

 langt udover Havens Grænser af en lille Flok Solsorter. 



Men selv om det nævnte Forhold spiller nogen Rolle for 

 Solsortens Indvandring, saa er der sikkert et Forhold af en 

 anden Art, som ikke er uden Betydning. Jeg tænker her paa 

 den mere humane Opfattelse, som Agitationen for Fuglebeskyt- 

 telsen efterhaanden har medført, og ifølge hvilken ikke enhver 

 Fugl ses under Synspunktet; Objekt for et Skud Hagl, men 

 hvor Jagtlysten ikke blot er afløst af Skaansel men ogsaa af en 

 Lyst til at beskytte Fuglene, at fodre dem, at frede om dem. 

 Tidligere var Menneskene maaske Fuglenes værste Fjender, 

 gjorde mere til deres Udrj'ddelse end Rovfugle og Rovdyr. Nu- 

 tildags er antagelig de venlige og beskyttende Følelser ved at faa 

 Overhaand, og dette Moment har formentlig ogsaa spillet nogen 

 Rolle i det her omhandlede Forhold. 



Solsorten er her nu hele Aaret; men om man derfor kan 

 kalde den en Standfugl, afhænger af, hvad man forstaar ved 

 dette Begreb. Hvis man derved tænker paa, at det er de samme 

 Individer, som ses hele Aaret igjennem, saa kunde det være 

 tvivlsomt. Mener man derimod blot, at Arten er repræsenteret 

 hele Aaret, ja saa maa Solsorten siges at være en Standfugl. 

 Spørgsmaalet er jo netop det, om det er de samme Individer, 

 man ser her om Sommeren, og som yngler her, der ogsaa bli- 

 ver her om Vinteren, eller om det ikke snarere er saaledes, 

 at Ynglefuglene drager bort efter Sommerens Forløb og erstat- 

 tes af nye Individer, der kommer nordfra og ikke ønsker at 

 drage længere sydpaa, men bliver her for at overvintre. At For- 

 holdet er et saadant, er vist sandsynligt for flere Fuglearters 

 Vedkommende; men det er vanskeligt at bevise det. Hvad Sol- 

 sorten angaar, da er det saaledes, at den her i Anlæget, og vel 

 i det Hele i Kjøbenhavn, bliver sjældnere efter Yngletiden, navn- 

 lig i August, og at der i Løbet af September og Oktober finder 

 en ny Indvandring Sted, og at der derefter ses flere Solsorter 

 hele Efteraaret igjennem. Imidlertid mindskes atter Antallet, 

 især efter Nytaar, hvor der ses meget faa. I Marts tiltager An- 

 tallet paany ved Trækket sydfra. Det er saaledes utvivlsomt, 

 at der i Aarets Løb finder en Afgang og en Tilgang Sted; men 

 det synes ligesaa sikkert, at der er en lille Stamme, som er her 

 hele Aaret, og som kjendes paa, at dens Individer er mere 

 tamme end dem, der ses i Træktiderne. 



